ΚΑΝΟΝΙΣΜΟΣ (ΕΟΚ) αριθ. 3631/91 ΤΗΣ ΕΠΙΤΡΟΠΗΣ της 13ης Δεκεμβρίου 1991 σχετικά με τον καθορισμό, για το 1992, των ποσοστώσεων που εφαρμόζονται κατά την εισαγωγή στην Ισπανία γάλακτος και γαλακτοκομικών προϊόντων προέλευσης τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 για τον καθορισμό των λεπτομερειών των ποσοτικών περιορισμών που εφαρμόζονται κατά την εισαγωγή στην Ισπανία ορισμένων γεωργικών προϊόντων προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 329/88 (2), και ιδίως το άρθρο 3 παράγραφος 1,

Εκτιμώντας:

ότι το άρθρο 77 της πράξης προσχώρησης της Ισπανίας και της Πορτογαλίας προβλέπει ότι η Ισπανία μπορεί να εφαρμόζει, μέχρι τις 31 Δεκεμβρίου 1995, ποσοτικούς περιορισμούς κατά την εισαγωγή προϊόντων προέλευσης τρίτων χωρών- ότι οι περιορισμοί αυτοί αφορούν τα προϊόντα που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα του γάλακτος και των γαλακτοκομικών προϊόντων-

ότι ο κανονισμός (ΕΟΚ) αριθ. 609/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 222/88 (4), καθόρισε τις αρχικές ποσοστώσεις κατ' όγκο για κάθε προϊόν ή ομάδα γαλακτοκομικών προϊόντων- ότι σύμφωνα με το άρθρο 1 παράγραφος 3 δεύτερο και τρίτο εδάφιο του κανονισμού (ΕΟΚ) αριθ. 491/86 καθορίστηκε ο ελάχιστος ετήσιος ρυθμός αυξήσεως των ποσοστώσεων λαμβάνοντας υπόψη είτε τα ρεύματα συναλλαγών για ορισμένες τρίτες χώρες, είτε το στάδιο των διμερών διαπραγματεύσεων για άλλες τρίτες χώρες- ότι πρέπει συνεπώς για ορισμένες τρίτες χώρες, λαμβάνοντας υπόψη την παρούσα κατάσταση, να μην τροποποιηθούν οι ποσότητες εισαγωγής και για την Ελβετία να προσαρμοστούν οι εν λόγω ποσότητες σύμφωνα με τους κανόνες που εφαρμόζονται στις εισαγωγές από την Ισπανία με προέλευση την Κοινότητα, με τη σύνθεσή της στις 31 Δεκεμβρίου 1985-

ότι, για να εξασφαλιστεί η ορθή διαχείριση της ποσόστωσης, πρέπει η αίτηση για τη χορήγηση άδειας εισαγωγής να συνοδεύεται από τη σύσταση εγγύησης που εφαρμόζεται στα πλαίσιο του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος εγγυήσεως για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΟΚ) αριθ. 3745/89 (6)-

ότι πρέπει να προβλεφθεί η κοινοποίηση από την Ισπανία στην Επιτροπή των πληροφοριών για την έφαρμογή της ποσόστωσης-

ότι ο κανονισμός (ΕΟΚ) αριθ. 3116/90 του Συμβουλίου της 15ης Οκτωβρίου 1990 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο, καθώς και ο κανονισμός (ΕΟΚ) αριθ. 2915/79 για τον καθορισμό των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (7) τροποποίησε ορισμένους κωδικούς ΣΟ και πρέπει συνεπώς να συμπεριληφθούν οι τροποποιήσεις αυτές στο κείμενο του παρόντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ποσοστώσεις, για το 1992, των προϊόντων που αναφέρονται στο παράρτημα Ι του κανονισμού (ΕΟΚ) αριθ. 491/86 που εφαρμόζονται κατά την εισαγωγή στην Ισπανία προέλευσης τρίτων χωρών καθορίζονται ως εξής:

- κωδικοί ΣΟ 0401, 0403 10 22, 0403 10 23, 0403 10 24, 0403 90 11, 0403 90 13 , 0403 90 19, 0403 90 31, 0403 90 33, 0403 90 39, καθώς και 0403 90 51, 0403 90 53, 0403 90 59 εκτός των συμπυκνωμένων και 0404 10 91 και 0404 90: 435 τόνοι,

- κωδικός ΣΟ 0405: 180 τόνοι.

2. Οι ποσοστώσεις, για το 1992, των προϊόντων που αναφέρονται στο παράρτημα ΙΙ του κανονισμού (ΕΟΚ) αριθ. 491/86 και υπάγονται στον κωδικό ΣΟ ex 0406, με εξαίρεση, σε ότι αφορά τις εισαγωγές με προέλευση την Ελβετία, των τυριών Emmental που υπάγεται στον κωδικό ΣΟ 0406 90 13 και Gruyere που υπάγεται στον κωδικό ΣΟ ex 0406 90 15, καθορίζονται σε 4 151 τόνους.

Άρθρο 2

1. Οι ισπανικές αρχές εκδίδουν τις άδειες εισαγωγής με τρόπο ώστε να εξασφαλίζεται η δίκαιη κατανομή της διαθέσιμης ποσότητας μεταξύ των αιτούντων.

2. Οι αιτήσεις για τη χορήγηση άδειας εισαγωγής συνοδεύονται από τη σύσταση εγγύησης. Για την εγγύηση αυτή εφαρμόζονται οι διατάξεις του κανονισμού (ΕΟΚ) αριθ. 2220/85.

Η πρωτογενής απαίτηση κατά την έννοια του άρθρου 20 του εν λόγω κανονισμού έγκειται στην υλοποίηση των εισαγωγών.

Άρθρο 3

1. Οι ισπανικές αρχές ανακοινώνουν στην Επιτροπή τα μέτρα που έχουν θεσπίσει για την εφαρμογή του άρθρου 2.

2. Οι ισπανικές αρχές διαβιβάζουν, το αργότερο στις 15 κάθε μήνα, τα ακόλουθα στοιχεία σχετικά με κάθε προϊόν για το οποίο εκδόθηκαν οι άδειες εισαγωγής κατά τον προηγούμενο μήνα:

- τις ποσότητες τις οποίες αφορούν οι άδειες εισαγωγής που έχουν εκδοθεί,

- τις ποσότητες που έχουν πράγματι εισπραχθεί.

Άρθρο 4

Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 54 της 1. 3. 1986, σ. 25. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 58 της 1. 3. 1986, σ. 33. (4) ΕΕ αριθ. L 28 της 1. 2. 1988, σ. 1. (5) ΕΕ αριθ. L 205 της 3. 8. 1985, σ. 5. (6) ΕΕ αριθ. L 364 της 14. 12. 1989, σ. 54. (7) ΕΕ αριθ. L 303 της 31. 10. 1990, σ. 1.